In nomine sanctæ et individuæ Trinitatis. Notum sit omnibus christianis fidelibus, quod ego Aalardus, pro animæ meæ remedio, dono Domino Deo et Sancto Petro, ad locum Cluniacum, aliquid de hereditate mea quæ est sita in episcopatu Matisconense, in villa Donciaco, hoc est unum mansum cum terminationibus istis: terminatur autem ex una parte terra Sancti Petri, ab alia via publica, ex alia aqua currente. Facio autem hanc donationem tali conventu, ut quandiu vixero teneam; post discessum vero meum monachi supradicti loci quicquid facere voluerint faciant. S. Aalardi, qui hanc cartam fieri firmarique rogavit. S. Aquilini presbiteri. S. Bernardi. S. Deodati. S. Duranni.